recursal/SuperWikiNEXT-32B huggingface dataset:
கரைச்சுவரைக் காட்டும் படிமம். இச்சுவர் மேற்கு சகாராவில் போலிசரியோவின் கட்டுப்பாட்டில் உள்ள பகுதிகளையும் மொரோக்கோவின் கட்டுப்பாட்டிற்குள் உள்ள பகுதிகளையும் பிரிக்கின்றது. பெரிய மஞ்சள் பகுதி சகாராவிய அரபு சனநாயகக் குடியரசு
**சகாராவிய அரபு சனநாயகக் குடியரசு** (*Sahrawi Arab Democratic Republic*, **SADR**) (அரபு மொழி: **الجمهورية العربية الصحراوية الديمقراطية**‎, எசுப்பானியம்: *República Árabe Saharaui Democrática*) மேற்கு சகாரா முழுமைக்கும் இறையாண்மை கோருகின்ற பகுதியும் அங்கீகரிக்கப்பட்ட அரசாகும். இந்த அரசை பெப்ரவரி 27, 1976இல் போலிசரியோ முன்னணி பிர் லெலூவில் நிறுவியது. தற்போது தான் கோரும் நிலப்பகுதியில் 20% முதல் 25% வரை கட்டுப்படுத்துகின்றது. இதன் தலைநகரம் தீபாரீத்தீ ஆகும். இந்த அரசின் கீழுள்ள ஆட்புலத்தை *விடுவிக்கப்பட்ட பகுதிகள்* அல்லது *கட்டற்ற ஆள்புலம்* என அழைக்கின்றது. ஏனைய பகுதிகளை மொரோக்கோ கட்டுப்படுத்துவதுடன் அரசாண்டு வருகின்றது. இப்பகுதிகளை மொரோக்கோ *தென் மாநிலங்கள்* என அழைக்கின்றது. சகாராவிய அரபு சனநாயகக் குடியரசு மொரோக்கோவின் கட்டுப்பாட்டில் உள்ள பகுதிகளை ஆக்கிரமிக்கப்பட்ட பகுதிகள் எனவும் மொரோக்கோ சகாராவிய அரபு சனநாயகக் குடியரசின் கீழுள்ள பகுதிகளை இடைநிலை வலயம் என்றும் குறிப்பிடுகின்றன. 
ஐக்கிய நாடுகள் அவை, மேற்கு சகாரா முழுமையையும் எசுப்பானியாவின் சார்பு பகுதியாக கருதுகின்றது.

மேற்கோள்கள்
-----------

1. ↑  UN General Assembly Resolution 34/37 and UN General Assembly Resolution 35/19
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா
**ஜோன்ஹா அருவி**(*Jonha Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும்.

அருவி
-----

ராஞ்சி பீடபூமியின் விளிம்பில் அமைந்துள்ள ஜோன்ஹா அருவி, தொங்கும் பள்ளத்தாக்கு அருவிக்கு ஒரு சிறந்த உதாரணமாகும். குன்கா ஆறு இதன் ஆதிமூலம் ஆகும், ரரு ஆறு இந்த அருவியை அமைக்கிறது.
அருவியின் சுற்றுப்புறத்தை ரசிக்க ஒருவர் 722 படிகளில் இறங்க வேண்டும். அருவியின் நீர் 43 மீட்டர் (141 அடி) உயரத்தில் இருந்து விழுகிறது.

ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(*Knick Point*), ஜோன்ஹா அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி (*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.

கலாச்சாரம்
----------

கௌதம புத்தரை வழிபடும் வகையில் புத்த ஆலயத்தை உள்ளடக்கிய ஒரு சுற்றுலா ஓய்வு இல்லம் இங்கு உள்ளது. ராஜா பல்தேவ் தாசு பிர்லா அவர்களுடைய மகன்களால் புத்தருக்காக இந்த கோயில் மற்றும் ஆசிரமம் கட்டப்பட்டது. ஒவ்வொரு செவ்வாய் மற்றும் சனிக்கிழமையும் ஜோன்ஹாவில் இதை பார்ப்பதற்கு ஏற்பாடு செய்யப்பட்டுள்ளது.

போக்குவரத்து
------------

இது ராஞ்சியில் இருந்து 40 கிலோமீட்டர் (25 மைல்) தொலைவில் உள்ளது. சாலை மற்றும் தொடர்வண்டிப் போக்குவரத்து இரண்டின் மூலமாகவும் இங்கு செல்லலாம். ஜோன்ஹா நிலையம் அருவியிலிருந்து 1.5 கி.மீ தூரத்தில் உள்ளது. ஒருவர் சாலை மார்க்கமாக செல்ல, ராஞ்சி-புருலியா சாலையில் 32 கிலோமீட்டர் (20 மைல்) பயணித்து பிறகு பிரதான சாலையில் இருந்து சுமார் 4.8 கிலோமீட்டர் (3 மைல்) பயணம் செய்ய வேண்டும்.

இதையும் காண்க
-------------

* இந்திய அருவிகளின் பட்டியல்
* விக்கிச்செலவில் செலவு வழிகாட்டி: ராஞ்சி

மேற்கோள்கள்
-----------

1. ↑  Bharatdwaj, K (2006). *Physical Geography: Hydrosphere By K. Bharatdwaj*. பன்னாட்டுத் தரப்புத்தக எண்:9788183561679.. பார்த்த நாள்: 2010-05-02.
2. 1 2 3  "Jonha Falls". must see India. 2010-05-02 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
3. ↑  "High and dry- Dasam drained, Hundru a trickle". The Telegraph 29 April 2009. 2010-04-29 அன்று பார்க்கப்பட்டது.
4. ↑  A.Z.Bukhari (2005). *Encyclopedia of nature of geography*. பன்னாட்டுத் தரப்புத்தக எண்:9788126124435.. பார்த்த நாள்: 2010-07-11. 
[*தொடர்பிழந்த இணைப்பு*]
5. ↑  "Waterfall Around Ranchi". exoticindia. 2011-07-08 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
6. ↑  "Johna Falls". Ranchi district administration. 2010-01-24 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
7. ↑  Sir John Houlton, *Bihar, the Heart of India*, p. 144, Orient Longmans, 1949
**சோபியா முஸ்தபா** (1922 – 1 செப்டம்பர் 2005) இந்தியாவின்காஷ்மீரி வம்சாவளியைச் சேர்ந்த எழுத்தாளரும் அரசியல்வாதியுமாவார்.

வாழ்க்கை
--------

சோபியா முஸ்தபா, 1922 ம் ஆண்டு இந்தியாவின் காஷ்மீரில் பிறந்தார், கென்யாவின் நைரோபியில் தான் வளர்ந்தும், படித்தும் உள்ளார். அங்கேயே அப்துல்லா முஸ்தபா என்ற வழக்கறிஞரை மணந்த சோபியா, தனது கணவருடன் 1948 ம் ஆண்டில் தங்கனியகாவில் இல்ல அருஷா என்ற இடத்திற்கு (இப்போது தன்சானியா என்று அழைக்கப்படுகிறது) குடிபெயர்ந்தார்.பின்னர் தம்பதியினர் தாருஸ் சலாமுக்கு இடம்பெயர்ந்தனர். நாட்டின் சுதந்திரத்திற்காக ஜூலியஸ் நைரேருடன் இணைந்து இத்தம்பதியர் போராடியுள்ளனர். 1958 ஆம் ஆண்டில், தேர்ந்தெடுக்கப்பட்ட நாடாளுமன்ற உறுப்பினராக அருஷா மாவட்டத்திற்கான தங்கனியகாவின் சட்ட மேலவைக்கு சிறிது காலம் சோபியா பணியாற்றியுள்ளார். அவர் நாட்டின் பாராளுமன்றத்தில் (நாடு பின்னர் தான்சானியா ஆனது) 1965 ஆம் ஆண்டில் அவரது கணவர் திரும்ப அழைக்கப்படும் வரை பணியாற்றியுள்ளார்கள்.

ஆப்பிரிக்க கண்டத்தின் ஆரம்பகால வெள்ளையர் அல்லாத பெண் சட்டமன்ற உறுப்பினர்களில் சோபியாவும் ஒருவரே. மாபெல் டவ் டான்குவா (கோல்ட் கோஸ்ட், 1954), செனெடு கெப்ரு (எத்தியோப்பியா, 1957) மற்றும் எல்லா கோப்லோ குலாமா (சியரா லியோன், 1957) ஆகியோர் சோபியாவுடன் பட்டியலில் உள்ள வெள்ளையர் அல்லாத நாடாளுமன்ற சிறிய எண்ணிக்கையிலான முன்னோடிகளாவர். 

1961 ம் ஆண்டில், ஆப்பிரிக்காவின் மிகவும் மரியாதைக்குரிய மற்றும் நேசத்துக்குரிய தலைவர்களில் ஒருவரான ஜூலியஸ் நைரேரே உட்பட, தான்சானியாவின் புதிய தேசத்தை வடிவமைக்க உதவிய முதல் தலைமுறை அரசியல்வாதிகள், தான்சானியாவின் ஆரம்ப ஆண்டுகளின் பெண்ணிய வாசிப்புகள் மற்றும் சோபியா முஸ்தபாவின் தனிப்பட்ட விவரங்களுடன் இணைந்த அசாதாரண சுயசரிதை நினைவுக்குறிப்புகள் ***தி டாங்கனியகா வே** என்ற பெயரில்* வெளியிடப்பட்டுள்ளது.

1989 ம் ஆண்டில், சோபியா தனது கணவருடன் கனடாவுக்குச் சென்று, ஒன்டாரியோவின் பிராம்ப்டனில் குடியேறினார்கள். முஸ்தபா 2002 இல் *கிரிண்யாகாவின் நிழலில்* என்ற பெயரில் ஒரு நாவலை வெளியிட்டார் (ISBN 9781894770033 ). ஆசிய முஸ்லீம் குடும்பத்தின் கண்ணோட்டத்தில் ஆரம்ப காலனித்துவ கென்யாவின் வாழ்க்கையைப் பற்றிய ஒரு அரிய பார்வையை வெளிப்படுத்தும் வகையில் இந்த புதினம் அமைந்துள்ளது. சோபியா முஸ்தபா 2005ம் ஆண்டில் பிராம்ப்டனில் மரணமடைந்தார்.இவரது இரண்டாவது நாவலான *தி ப்ரோக்கன் ரீட்* அதே ஆண்டில் அவரின் மரணத்திற்குப் பின் வெளியிடப்பட்டது (ISBN 9789987411177 ). இந்திய சுதந்திரத்தின் உணர்ச்சிக் கொந்தளிப்பு, ஆப்பிரிக்காவில் மாற்றப்பட்ட வளர்ப்பு மற்றும் ஒரு பாகிஸ்தானிய உறவினருடன் திணிக்கப்பட்ட திருமணத்தை அனுபவித்து உயிர் பிழைத்த நூரின் என்ற முஸ்லீம் பெண்ணின் கதையாகும்.

மேற்கோள்கள்
-----------

1. 1 2 3  "Sophia Mustafa". September 1, 2005. . "Sophia Mustafa". *Saskatoon Star-Phoenix*. September 1, 2005.
2. 1 2  "Sophia Mustafa". *Asian Heritage in Canada*. Ryerson University Library."Sophia Mustafa". *Asian Heritage in Canada*. Ryerson University Library.
3. ↑   *Commerce with the Universe: Africa, India, and the Afrasian Imagination*. Columbia University Press. .
**2022 கராச்சி தீ விபத்து** (*2022 Karachi fire*) பாக்கித்தான் நாட்டின் கராச்சி நகரையடுத்த அசீசு பட்டி பார்க் அருகில் ஏற்பட்டது. இவ்விபத்து காரணமாக 440 இருசக்கர வாகனங்கள், கார்கள் மற்றும் இதர வாகனங்கள் தீயில் எரிந்து சேதம் அடைந்தன. தீயை அணைக்கும் பணியில் ஆறு தீ அணைப்பு வாகனங்கள் ஈடுபடுத்தப்பட்டன.

முதலில் புதர்களில் தீ பரவியது. ஆனால் விரைவில் நசரத் எனப்படும் வழக்குச் சொத்து அல்லது திருடப்பட்ட வாகனங்கள் நிறுத்திவைக்கும் இடம் வரை பற்றி எரிந்தது. தேவைப்படும் போது நீதிமன்றத்தில் சமர்ப்பிக்கப்படும் வகையில் இங்கு நிறுத்தி வைக்கப்பட்டிருந்த பல கார்களும் பிற வாகனங்களும் இத்தீயில் சேதமடைந்தன. உயிர் சேதம் ஏதும் ஏற்படவில்லை.

தீ விபத்து ஏற்பட்ட 15 நிமிடங்களில் தீ அணைப்பு துறை, காவல் துறை அதிகாரிகள் சம்பவ இடத்திற்கு விரைந்தனர். தீ முழுவதுமாக கட்டுப்படுத்தப்பட்டது. தீ மேலும் பரவாமல் தடுக்கப்பட்டது. நகரத்தில் இருந்த குடியிருப்புகள் பாதுகாப்பாக காக்கப்பட்டன.

மேற்கோள்கள்
-----------

1. ↑  "Over 500 vehicles gutted in Karachi fire".
2. ↑  "Hundreds of vehicles torched after fire in Karachi impoundment lot". 12 June 2022.
3. ↑  "400 bikes, 40 cars gutted in Nazarat fire". 13 June 2022.
4. ↑  "Over 500 vehicles gutted in Karachi fire".
**மகோதந்த் ஏரி** ( *Mahodand Lake*) ( "மீன்களின் ஏரி") என்பது பாக்கித்தானின் கைபர் பக்துன்வா மாகாணத்தின் சுவாத் மாவட்டத்திலுள்ள கலாம் பள்ளதாக்கிலிருந்து சுமார் 35 கிலோமீட்டர் (22 மை) தொலைவில் மேல் உசோ பள்ளத்தாக்கில் அமைந்துள்ள ஒரு ஏரியாகும். இந்த ஏரியை நான்கு சக்கர வாகனம் மூலம் அணுகலாம். இங்கு பெரும்பாலும் மீன்பிடித்தலும் படகு சவாரியும் நடைபெறுகிறது.

நிலவியல்
--------

 மகோதந்த் ஏரி
மகோதந்த் ஏரி இந்து குஃசு மலைகளின் அடிவாரத்திலிருந்து 2,865 மீ (9,400 அடி) உயரத்தில், புல்வெளிகள், மலைகள் மற்றும் அடர்ந்த காடுகளால் சூழப்பட்டுள்ளது. ஏரியின் கரைகள் பைன் மரங்களாலும், மேய்ச்சல் நிலங்களாலும் மூடப்பட்டிருக்கும். கோடை காலத்தில் முகாமிடும் இடமாகவும் இருக்கும். உருகும் பனிப்பாறைகள் மற்றும் இந்து குஷ் மலையின் நீரூற்றுகள் மற்றும் சுவாத் ஆற்றின் முக்கியக் கிளை ஆறான உசு குவாரை உருவாக்குகிறது.

தாவரங்களும் விலங்கினங்களும்
---------------------------

குளிர்காலத்தில், ஏரியானது உறைந்து கடும் பனியால் மூடப்பட்டிருக்கும். கோடைக்காலத்தில், ஏரியின் படுகை அல்பைன் மலர்களால் சூழப்பட்டிருக்கும். இது தவிர, இந்த ஏரி பல்வேறு வகையான பைன் இனங்களால் சூழப்படிருக்கும். இது காட்டுப் பறவைகளுக்கு உறைவிடமாகவும் செயல்படுகிறது. இதேபோல், ஏரியில் ஏராளமான மீன்கள் உள்ளன. அவை மீன்பிடிப்பதற்கான சிறந்த வாய்ப்பை வழங்குகின்றன. ஆனால் உரிமம் பெற்ற மீனவர்களுக்கு மட்டுமே மீன் பிடிக்க அனுமதிக்கப்படுகிறது.

மீன்பிடித்தல்
-------------

 மகோதந்த் ஏரியில் படகுச் சவாரி
பார்வையாளர்கள் ஏரியில் முகாமிட்டு மீன்பிடிக்கின்றனர். தினசரி வருமானத்திற்காக உள்ளூர்வாசிகளால் பெரிய வலைகள் மூலம் நடத்தப்படும் சட்டவிரோத மீன்பிடி முறைகளால் மீன்களின் எண்ணிக்கை கணிசமாகக் குறைத்துள்ளன.

சூழலியல் சுற்றுலா
-----------------

மகோதந்த் ஏரி ஒரு சர்வதேச சூழலியல் சுற்றுலா விடுதியாக மாற்ற ரூ. 80 மில்லியன் செலவில் திட்டம் தீட்டப்பட்டுள்ளது.

சான்றுகள்
---------

1. ↑  "Mahodand Lake on map". *கூகுள் நிலப்படங்கள்*. 18 September 2019 அன்று பார்க்கப்பட்டது.
2. ↑  "Mahodand Lake Introduction". *www.flickr.com*.
3. ↑  "Located at Foothills of Hindu Kush Peaks". *www.findmyadventure.pk*. 20 May 2018 அன்று பார்க்கப்பட்டது.
4. ↑  "Geography of Lake". *www.discoverworld.com*. 20 May 2018 அன்று மூலம் பரணிடப்பட்டது. 20 May 2018 அன்று பார்க்கப்பட்டது.
5. ↑  "Mahodand (Fish Lake), VALLEY SWAT". *www.valleyswat.net*. 2017-08-29 அன்று மூலம் பரணிடப்பட்டது. 2022-11-01 அன்று பார்க்கப்பட்டது.
6. ↑  "mahodand lake - video dailymotion". *Dailymotion*.
7. ↑  APP Eye Pakistan: July 13th, 2020: Ecotourism an effective tool to conserve ecological resources bolster rural economy amid coronavirus pandemic/
[*தொடர்பிழந்த இணைப்பு*]

வெளி இணைப்பு
------------

* பொதுவகத்தில் மகோதந்த் ஏரி தொடர்பாக ஊடகக் கோப்புகள் உள்ளன.
* Hotel booking near Mahodand
**தொப்பூர் கணவாய்** என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது சேலத்தில் இருந்து 40 கிலோமீட்டர் தொலைவில் உள்ளது. இது தமிழ்நாட்டின், சேலம் மாவட்டம் தொப்பூர் என்னும் கிராமத்திற்கு அருகில் உள்ளது.

சேலம் மாவட்டத்தை தருமபுரி மாவட்டத்துடன் இணைக்கும் கணவாய்களுள் இதுவும் ஒன்று. மற்றொன்று மஞ்சவாடி கணவாய் ஆகும்.

இதன் வழியாக தேசிய நெடுஞ்சாலை 7 செல்வதால் தமிழகத்தின் முதன்மையான வணிக வழித்தடமாக உள்ளது. காஷ்மீர் முதல் கன்னியாகுமரி வரையிலும் நாள்தோறும் ஆயிரக்கணக்கான வாகனங்கள் இக்கணவாய் வழியாகச் செல்கின்றன. இக்கணவாய் பகுதியில் மூன்று கிலோமீட்டர் தொலைவுக்கு இருபுறமும் மலைகளும் காடுகளும் நிறைந்த பகுதியாக உள்ளது. இந்தக் காட்டுப் பகுதியில் குரங்கு, மான், காட்டெருமை, காட்டுப்பன்றி, மயில், முயல் போன்ற வன விலங்குகள் அதிகம் உள்ள ன.

மேற்கோள்கள்
-----------

1. ↑  "மஞ்சவாடி கணவாய் அருகே நெடுஞ்சாலையில் காட்டாற்று வெள்ளப்பெருக்கு". *www.maalaimalar.com*. மாலைமலர். 6 நவம்பர் 2022 அன்று பார்க்கப்பட்டது.
2. ↑  "நீண்டநாள் கோரிக்கை நிறைவேற்றம் தொப்பூர் கணவாய் பகுதியில் ரூ.29 லட்சத்தில் மின்விளக்கு வசதி". *செய்தி*. தினகரன். 11 மார்ச் 2017 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "கடும் வறட்சியால் தொப்பூர் கணவாயில் கருகி வரும் மரங்கள்". *செய்தி*. www.agridoctor.in. 11 மார்ச் 2017 அன்று பார்க்கப்பட்டது.
[*தொடர்பிழந்த இணைப்பு*]
**கலாம் பள்ளத்தாக்கு** ( *Kalam Valley*) என்பது பாக்கித்தானின் கைபர் பக்துன்வா மாகாணத்தில் சுவாத் ஆற்றின் கரையோரத்தில் சுவாத் பள்ளத்தாக்கின் வடக்கு மேல் பகுதியில் மிங்கோராவிலிருந்து 99 கிலோமீட்டர்கள் (62 மைல்) தொலைவில் அமைந்துள்ள ஒரு பள்ளத்தாக்காகும்.   கப்ரால் மற்றும் உசு ஆகிய இரண்டு முக்கிய துணை நதிகளின் சங்கமத்தின் விளைவாக சுவாத் ஆறு உருவானது.  

கடல் மட்டத்திலிருந்து சுமார் 2,000 மீ (6,600 அடி) உயரத்தில், ஆற்றின் மேலே அமைந்துள்ளது. மேலும் விவசாயத்திற்குப் பயன்படுத்தப்படுகிறது. 5,918 மீட்டர் (19,416 அடி), 6,096 மீட்டர் (20,000 அடி) உயரமுள்ள பெயரிடப்படாத மற்றொரு சிகரம் உட்பட, கலாம் பள்ளத்தாக்கிற்கு அருகில் உள்ள பள்ளத்தாக்கு, மாடில்டனில் இருந்து தெரியும் மலைகளும் உள்ளன.

ஏரிகள்
------

 குந்தோல் ஏரி, உத்தரர் கலாம், சுவாத்
இங்கு ஏராளமான பனிப்பாறை ஏரிகள் உள்ளன. மகோதந்து ஏரி மற்றும் குந்தோல் ஏரி ஆகிய இரண்டும் கலாம் பள்ளத்தாக்கில் இரண்டு குறிப்பிடத்தக்க ஏரிகள் ஆகும். இவை இரண்டும் எளிதில் அணுகக்கூடிய வழிகள் காரணமாக அடிக்கடி பார்வையிடப்படுகின்றன. இசிமிசு ஏரி போன்ற இப்பகுதியில் உள்ள மற்ற ஏரிகள் உள்ளே நுழைவது கடினம் மற்றும் கால் நடையாகச் செல்ல வேண்டும்.

மகோதந்து ஏரி சுவாத் பள்ளத்தாக்கில் உள்ள ஒரு பெரிய ஏரியாகும். இது கலாமிலிருந்து சுமார் 40 கிமீ தொலைவில், இந்து குசு மலைகளின் அடிவாரத்தில் உள்ள உசோ துணைப் பள்ளத்தாக்கில் அமைந்துள்ளது. கலாம் பள்ளத்தாக்கில் உள்ள மற்றொரு குறிப்பிடத்தக்க ஏரி, உத்ரோர் பிராந்தியத்தின் வடக்கில் அமைந்துள்ள குந்தோல் ஏரி, கலாமிலிருந்து 19 கிமீ தொலைவில். இது இந்து குசு மலைகளின் அடிவாரத்தில் அமைந்துள்ளது

புகைப்படங்கள்
-------------

* கலாம் சமவெளிகலாம் சமவெளி
* கலாம் சமவெளிகலாம் சமவெளி

இதனையும் பார்க்கவும்
--------------------

* சுவாத் மாவட்டம்

சான்றுகள்
---------

1. ↑  "POPULATION AND HOUSEHOLD DETAIL FROM BLOCK TO DISTRICT LEVEL: KHYBER PAKHTUNKHWA" (PDF). Pakistan Bureau of Statistics. 2018-01-03. 2018-04-23 அன்று பார்க்கப்பட்டது.
2. ↑  "Kalam Valley in Swat District, Khyber Pakhtunkhwa and Distance from Mingora". *Pakistantravelguide.pk*. 22 July 2018 அன்று பார்க்கப்பட்டது.
3. ↑  "Kalam Valley, Swat District, Khyber Pakhtunkhwa". *www.worldfortravel.com*. 22 July 2018 அன்று பார்க்கப்பட்டது.
4. ↑  "Birthplace of Swat and Surrounded by Green Hills and Thick Forest". *Destinations.com.pk*. 24 February 2017. 22 July 2018 அன்று பார்க்கப்பட்டது.
5. ↑  Hassan, Ali (7 August 2015). "Kalam — As memories of war fade..." *Dawn*. 30 October 2020 அன்று பார்க்கப்பட்டது.
6. ↑  Tourists Guide >> Places to Visit >> Kalam Publisher: swat valley.com, Retrieved on 29 September 2012
7. ↑  Archived at Ghostarchive and the "Kalam From Above.......Pakistan HD". *யூடியூப்*. Archived from the original on 2017-03-29. 2022-10-22 அன்று பார்க்கப்பட்டது.CS1 maint: unfit url (link): "Kalam From Above.......Pakistan HD". *யூடியூப்*.

விக்கிமீடியா பொதுவகத்தில்,  
 ***கலாம் பள்ளத்தாக்கு***   
என்பதின் ஊடகங்கள் உள்ளன.
**எசு. டி. பர்மன்** அல்லது **சச்சின் தேவ் பர்மன்** (*Sachin Dev Burman*) என்பவர் இந்தி திரையுலகப் பின்னணி இசையில் தனிப்பெரும் ஆளுமை கொண்டவர் ஆவார். ரசிகர்களால் "தாதா" என அன்புடன் அழைக்கப்பட்ட சச்சின் தேவ் பர்மன், திரிபுரா மன்னரின் நேரடி வாரிசு ஆவார்.

இவர், இந்தியிலும் வங்காளத்திலும் நூற்றுக்கும் மேலான திரைப்படங்களுக்கு இசை அமைத்துள்ளார். இலதா மங்கேசுகர், முகமது ரபி, கிசோர் குமார், ஆசா போசுலே, கீதா தத்து போன்ற பாடகர்கள் பர்மனின் இசை அமைப்பில் பாடியுள்ளார்கள். எசு. டி. பர்மன், 14 இந்தி திரைப்படங்களிலும் 13 வங்காள மொழித் திரைப்படங்களிலும் பாடல்கள் தாமே பாடியுள்ளார். இவரது மகன் ராகுல் தேவ் பர்மன் பாலிவுட் திரைப்படங்களின் பின்னணி இசையமைப்பாளர் ஆவார்.

வாழ்க்கைக் குறிப்பு
-------------------

அக்டோபர் 1, 1906 அன்று, அன்றைய பிரித்தானிய இந்தியாவின் வங்காளத்தில் (தற்போது பங்களாதேஷ்), கோமில்லா என்னும் இடத்தில் பர்மன் பிறந்தார். எஸ். டி. பர்மனின் தந்தையார், திரிபுராவின் ராச குடும்பத்தைச் சார்ந்த நபாட்விப்சந்திர தேவ் பர்மன் மற்றும் தாயார் மணிப்பூர் மன்னர் குடும்பத்தைச் சார்ந்த நிருபமாதேவி ஆவர். அவர்களின் 9 குழந்தைகளில் 5 ஆண்பிள்ளைகளுள் கடைசியாகப் பிறந்தவர் சச்சின் தேவ் பர்மன் ஆவார். இவரது இரண்டாவது அகவையில் தாயார் காலமானார்.

கல்வி
-----

எஸ். டி. பர்மன், கோமில்லா விக்டோரியா கல்லூயில் இளங்கலைபட்டமும், கொல்கத்தா பல்கலைக்கழகத்தில் முதுகலைப்பட்டத்தையும் முடித்துள்ளார்.. அதோடு, 1925 முதல் 1930 ஆம் ஆண்டு வரை இசைக்கலைஞர் கே.சி டேவிடம் முறையான இசைப்பயிற்சி பெற்றார். அதன் பின்னர் 1932 ஆம் ஆண்டு, பீசமதேவ் சட்டோபதயா என்பவரின் அறிவுறுத்தலின்படி கைஃபா பாதால் கான் (சாரங்கி கலைஞர்), அகர்தலாவில் உள்ள உஸ்தாத் அல்லாவுதீன் கான், உஸ்தாத் பாதல் கான் ஆகியோரின் கீழும் பயிற்சிகள் மேற்கொண்டார்.

விருதுகள் மற்றும் அங்கீகாரங்கள்
-------------------------------

* 1934: **தங்க பதக்கம்** வங்காளம் அகில இந்திய இசை மாநாட்டில் கல்கத்தா.
* 1934,1958: சங்கீத நாடக விருது.
* 1958: ஆசியா திரைப்பட சொசைட்டி விருது.

### தேசிய திரைப்பட விருதுகள்

* 1970: சிறந்த ஆண் பின்னணி பாடகருக்கான தேசிய திரைப்பட விருது.
* 1974: சிறந்த இசை அமைப்பாளருக்கான தேசிய திரைப்பட விருது: ஜிந்தகி ஜிந்தகி.
* 1969: நாட்டுப்புற இசை மீது பத்ம சிறீ சர்வதேச யூரி.

### பிலிம்பேர் விருதுகள்

* 1954: பிலிம்பேர் சிறந்த இசை இயக்குநர் விருது: டாக்சி டிரைவர்
* 1973: பிலிம்பேர் சிறந்த இசை இயக்குநர் விருது: அபிமான்
* 1959: பிலிம்பேர் சிறந்த இசை இயக்குநர் விருது: சுஜாதா: பரிந்துரை
* 1965: பிலிம்பேர் சிறந்த இசை இயக்குநர் விருது: கையேடு: பரிந்துரை
* 1969: பிலிம்பேர் சிறந்த இசை இயக்குநர் விருது: ஆராதனா: பரிந்துரை
* 1970: பிலிம்பேர் சிறந்த இசை இயக்குநர் விருது: தலாஷ்: பரிந்துரை
* 1974: பிலிம்பேர் சிறந்த இசை இயக்குநர் விருது: பிரேம் நகர்: பரிந்துரை

மறைவு
-----

1975ஆம் வருடம் அக்டோபர் மாதம் 31 ஆம் நாள், இந்தியாவின் மகாராட்டிர மாநிலம், மும்பையில் தனது 69 வது அகவையில் காலமானார்.

மேற்கோள்கள்
-----------

1. ↑   520போது அறிவு கேள்விபதிலிருந்து|67வது வரிசையில்|அறியப்பட்டது|நாள்:30-09-2015
2. ↑  Cultural Correspondent. "Sachin Dev Burman: Epitomising the East Bengali lilt". *thedailystar.net*. The Daily Star. 29 May 2015 அன்று பார்க்கப்பட்டது.
3. ↑  Tripura Genealogy at Queensland Univ|இணையம் காணல்: சனவரி 16 2016

புற இணைப்புகள்
--------------

* The most popular composer
**பராகுவே ஆறு** (Paraguay River) தென் அமெரிக்காவின் முக்கிய நதி ஆகும். பிரேசில், பொலிவியா, பராகுவே மற்றும் அர்சண்டினா ஆகிய நாடுகளின் வழியே பாய்கின்றது. பிரேசில் நாட்டின் மடோ குரோசோ-விலிருந்து பரானா ஆற்றில் சங்கமிக்கும் வரை 2,621 கி.மீ தூரம் பாய்கிறது.

ஆற்றின் போக்கு
--------------

பராகுவே ஆற்றின் மூலம் பிரேசிலின் மடோ குரோசோ மாநிலத்தின் தெற்கே உள்ளது. பிரேசில் நகரின் காசிரெச் வழியே தென்-கிழக்காக பாய்கிறது. பின்பு கிழக்கே நொக்கி திரும்பி, பண்டனல் ஈரநிலத்தின் வழியே பாய்ந்து, பின்பு பிரேசிலின் மடோ குரோசோ மாநிலம் மற்றும் மடோ குரோசோ டொ சுல்லில் சிறிது தூரம் பிரேசில்-பொலிவியா எல்லை அருகே மிக நெருக்காமாக ஓடுகிறது.

பியூடோ பகியா நேக்ரா நகரிலிருந்து, பராகுவே ஆறு, அபா ஆற்றில் சங்கமிப்பதற்கு முன்பு பராகுவே மற்றும் பிரேசில் ஆகிய நாடுகளுக்கு நடுவே எல்லையாக பாய்கிறது.

சுமார் 400 கி.மீ. பராகுவே நாட்டின் நடுவே பாய்ந்து, பில்கோமாயோ ஆற்றில் சங்கமித்த பின்பு, பராகுவே நாட்டின் தலைநகர் அசன்சியான் நகரை கடந்து, அர்சண்டினா நாட்டிற்கு எல்லையாக சுமார் 275 கி.மீ பாய்ந்து, இறுதியில் பரானா ஆற்றுடன் சேர்ந்துவிடுகிறது.

### பயன்கள்

அசன்சியானில் உள்ள பராகுவே ஆற்றின் துரைமுகம்
பரானா ஆற்றுக்கு பிறகு இரியோ-டி-லா-பிளாடா படுகையில் பராகுவே ஆறு தான் பெரியது. பராகுவேயின் வடிநிலத்தில் சுமார் 365,592 சதுர கிலோமீட்டர், அர்சண்டினாவின் பெரும் பகுதி, தெற்கு பிரேசில், பொலிவியாவின் சில பகுதிகள் மற்றும் பராகுவே நாட்டின் பெரும்பகுதியை ஆக்கிரமித்துள்ளது. இரியோ-டி-லா-பிளாடா படுகையில் உள்ள மற்ற பெரிய ஆறுகளைப் போல் அல்லாமல், பராகுவே ஆற்றின் குறுக்கே நீர் மின் சக்திக்காக அணை கட்டப்படவில்லை, இதன் காரணமாக குறிப்பிட்ட தூரம் வரை பயணம் செய்யலாம், இக்கண்டத்திலேயே அமேசான் ஆற்றுக்கு பிறகு இதில் சிறிது தூரம் பயணிக்கலாம். இதன் மூலம் இது முக்கியமான கப்பல் மற்றும் வணிக பாதையாக இருப்பதால், பராகுவே மற்றும் பொலிவியா போன்ற நிலத்தால் சூழப்பட்ட நாடுகளுக்கு மிகவும் தேவையான அட்லாண்டிக் பெருங்கடலின் இணைப்பாக இருக்கின்றது. அசன்சியான் மற்றும் கன்செப்சன் போன்ற பராகுவே நாட்டின் முக்கிய நகரங்களுக்கும் மற்றும் அர்சண்டினாவின் ஃபார்மோசா நகரத்திற்ககும் சேவை செய்கின்றது.

மீன் பிடித்தல் மற்றும் விவசாய நீர் பாசனத்திற்கு பங்களிப்பதால் இந்த ஆறு வணிகத்திற்கு மூலமாகவும் இருக்கிறது. பராகுவே ஆறு, அதன் கரைகளின் வாழும் நிறைய ஏழை மீனவர்களின் வாழ்க்கைக்கு ஆதாரமாக இருப்பதோடல்லாமல், மீன்களை சந்தையில் விற்று அவர்களின் முக்கிய வருமானமாத்திற்கும் வழிவகுக்கிறது மற்றும் அவர்கள் குடும்பங்களின் வாழ்வாதாரமாகவும் இருக்கின்றது. இதனால் வறுமையில் வாடும் விவசாயிகள், எளிய வாழ்க்கை முறைக்காக அசன்சியான் போன்ற பெரும் நகரங்களில் குடிபெயர்வதால் மிகப் பெரிய பிரச்சனைகள் உருவாகின்றது. பருவக்காலங்களில் வெள்ளம் வருவதால் கரையோரங்களில் வாழும் பல ஆயிரம் குடியிருப்பு வாசிகள் நீர் வடியும் வரை தற்காலிகமாக வேறு இடம் தேட வேண்டிய கட்டாயம் ஏற்படுகிறது. பராகுவே ராணுவம் அதற்கென்று தலைநகரத்தில் ஒதுக்கப்பட்ட இடத்தை வீடுகளற்ற குடிமக்களுக்கு அவசர குடியிருப்பு தேவைக்காக வலுகட்டாயமாக தர வேண்டியுள்ளது. இந்த ஆற்றின் அழகு சுற்றுலா பயணிகளை கவர்வதாகவும் உள்ளது.

மேற்கோள்கள்
-----------

1. 1 2 3 4  Varis, Olli; Tortajada, Cecilia; Biswas, Asit K. (2008). *Management of Transboundary Rivers and Lakes*. Springer. பக். 271. பன்னாட்டுத் தரப்புத்தக எண்:978-3-540-74926-4. .
மாநில அரசு அலுவலகங்கள் in சென்னை, இந்தியாவார்ப்புரு:SHORTDESC:மாநில அரசு அலுவலகங்கள் in சென்னை, இந்தியா
**நாமக்கல் கவிஞர் மாளிகை** (*Namakkal Kavignar Maaligai*) சென்னை, புனித ஜார்ஜ் கோட்டை வளாகத்தில் அமைந்துள்ள ஒரு 11-அடுக்குக் கட்டடம் ஆகும். தமிழ்நாடு அரசின் தலைமைச் செயலகம் இங்கு அமைந்துள்ளது. கோட்டை வளாகத்தில் அமைந்துள்ள மிக உயர்ந்த கட்டடம் இதுவாகும். 2014 தரவுகளின்படி இங்கு 6,000 ஊழியர்கள் பணியாற்றுகின்றனர்.

வரலாறு
------

1640-ஆம் ஆண்டு ஆங்கிலேயர்களின் ஆட்சிக் காலத்தில் இக்கோட்டை கட்டப்பட்டது. விடுதலைக்குப் பிறகு உள்துறை அமைச்சகம் கட்டடத்தை நிர்வகித்தது. பிறகு மாநிலத் தலைமைச் செயலகம் கோட்டை வளாகத்தில் செயல்படத் தொடங்கியது. கட்டடத்தின் மூன்றாவது அடுக்கில் முதலமைச்சர் அலுவலகம், தலைமைச் செயலர், உள்துறை அமைச்சர், கருவூலம் ஆகிய அலுவலகங்கள் இயங்கின. மீதமுள்ள துறைகளுக்கு அலுவலகங்கள் தேவைப்பட்டதால், திமுக அரசு மூன்று அடுக்கை 10 அடுக்கு வரை மாற்றியமைத்தது. இந்த 10-அடுக்குக் கட்டடம் 1975-ஆம் ஆண்டு கட்டி முடிக்கப்பட்டு வெ. இராமலிங்கம் பிள்ளை அவர்களின் நினைவாக 'நாமக்கல் கவிஞர் மாளிகை' எனப் பெயரிடப்பட்டது. இங்கு 30 துறைகளும், கலந்துரையாடல் அறையும் உள்ளது.

புதுப்பித்தல்
-------------

2011-ம் ஆண்டு புதிய கட்டடம் முன்னும் பின்னும் கட்ட வேண்டும் என முடிவெடுக்கப்பட்டது. புதிய அடுக்குமாடி கட்டடம் கட்டுவதற்கு மார்ச் 3, 2012 ஆம் ஆண்டு அன்றைய முதல்வர் ஜெயலலிதா அடிக்கல் நாட்டினார். பழங்கால கட்டடம் நவீனத்துவம் மிக்கதாக கட்டடவியல் நிபுணர்களால் அமைக்கப்பட்டது. இதற்காக சென்னைப் பெருநகர வளர்ச்சிக் குழுமத்திடம் அனுமதி பெறப்பட்டது.

மின்சேமிப்பு விளக்குகள், மையப்படுத்தப்பட்ட காற்று சீரமைப்பி, சுகாதாரமான சுற்றுச்சூழல் மற்றும் சூரிய வெப்பம் உள்ளே வராத வண்ணம் கட்டட அறைகள் 3540 வடிவமைக்கப்பட்டது. கட்டடத்தின் மின்பகுதியில் பசுமைபுல் தரையும், செயற்கை நீரூற்றும் அமைக்கப்பட்டது. கட்டடத்தை புனரமைப்பு செய்ய 145 மில்லியன் மதிப்பிடப்பட்டது, ஆனால் இறுதியில் 135 மில்லியன் செலவில் முடிக்கப்பட்டது.

நவின முறையில் 29 உடற்பயிற்சி உபகரணங்களுடன் 5 மில்லியன் மதிப்பிலான உடற்பயிற்சிக் கூடம் அமைக்கப்பட்டது.

இவற்றையும் பார்க்க
------------------

* சென்னையின் உயரமான கட்டடங்கள்

மேற்கோள்கள்
-----------

1. 1 2  "புதுப்பிக்கப்பட்ட நாமக்கல் கவிஞர் மாளிகை: ஜெயலலிதா நாளை திறந்து வைக்கிறார்" (in Tamil). *Malai Malar* (Chennai). 9 July 2014. Archived from the original on 7 February 2015.. பார்த்த நாள்: 7 February 2015.
2. 1 2  Mariappan, Julie (10 July 2014). "Jayalalithaa opens renovated exterior of Namakkal Kavignar Maligai". *The Times of India* (Chennai: The Times Group).. பார்த்த நாள்: 7 February 2015.
3. 1 2 3  "CM opens renovated building at Secretariat". *The Hindu* (Chennai). 11 July 2014.. பார்த்த நாள்: 7 February 2015.
4. 1 2  "Foundation stone laid for renovation of 'Namakkal Kavignar Maaligai'". *The Hindu* (Chennai). 4 March 2012.. பார்த்த நாள்: 7 February 2015.
5. ↑  "Facelift for Kavignar Maaligai". *The New Indian Express* (Chennai: Express Publications). 4 March 2012.. பார்த்த நாள்: 7 February 2015.
**குரால்** எனும் **பட்டைக் கழுத்து சின்ன ஆந்தை** (*Collared Scops Owl*, *Outs bakkamoena*) ஆசியாவின் தென் பகுதியில் மட்டுமே வாழும் ஓர் ஆந்தை வகை ஆகும்.

உடலமைப்பு
---------

24 செ.மீ. - தலையில் காதுபோல் அமைந்த சிறு கொம்புகளும் பின் கழுத்தில் வெளிர்பட்டையும் கொண்டது. உடல் சாம்பல் பழுப்பாகக் கருஞ்சிவப்புத் தோய்ந்து காணப்படும். மார்பும் வயிறும் வெளிர் மஞ்சளாகக் கருங்கோடுகளும் நெளியான செம்பழுப்புக் கீற்றுக்களும் கொண்டது.

வாழிடச்சூழலும் நடத்தையும்
-------------------------

தமிழகம் எங்கும் இலையுதிர்க் காடுகள், மாறாப் பசுங்காடுகள், தோப்புகள், வயல்கள், சார்ந்து பகல் முழுவதும் மரக்கிளைகளில் இலை தழைகளிடையே பதுங்கியிருந்து இரவில் வெளிப்பட்டு ஓணான், எலி, தத்துக்கிளி, வண்டு முதலியவற்றை இரையாகத் தேடி உண்ணும். **வாயுட்? வாயுட்?** எனக் கேள்வி கேட்பது போன்ற இதன் குரல் கொண்டு மட்டுமே இதன் இருப்பை அறிய முடியும். தொடர்ந்து இதுபோலக் குரல் கொடுத்தபடி இருக்கும்.

இனப்பெருக்கம்
-------------

ஜனவரி முதல் மார்ச் முடிய மரப்பொந்துகளில் 3 முதல் 5 முட்டைகள் இடும்.

படங்கள்
-------

* 
* 
* 
*

மேற்கோள்கள்
-----------

1. ↑   *மதுரைக்காஞ்சி*. "நெடுநகர் வீழ்ந்த கரிகுதிர்ப் பள்ளிக்
குடுமிக் கூகை குராலொடு முரல"
2. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:75

உள் இணைப்புகள்
--------------

விக்கிமீடியா பொதுவகத்தில்,  
 ***Otus bakkamoena***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
****Otus bakkamoena****
**ஹாஃபீசு** என்னும் புனை பெயரால் பரவலாக அறியப்படும் **கவாசா சம்சுத்தீன் முகம்மத் ஹாஃபீசு சீராசீ** (1345 - 1390) என்பவர், பாரசீகத்தின் மிகவும் புகழ்பெற்ற கவிஞர் ஆவார். இவரைக் கவிஞர்களின் கவிஞர் என்றும் குறிப்பிடுவது உண்டு. பல ஈரானியர் இல்லங்களில் இவரது பாடல்களை மனப்பாடம் செய்வதும், இவரது வரிகளைப் பழமொழிகளாகப் பயன்படுத்துவதும் இன்றும் கூட நிகழ்ந்து வருகின்றது. இவரது வாழ்க்கையையும், பாடல்களையும் பெருமளவிலானோர் ஆய்வு செய்துள்ளதுடன், இவற்றுக்குப் பல விளக்கங்களும், விரிவுரைகளும் எழுதியுள்ளனர். இவரது படைப்புக்கள் பதினான்காம் நூற்றாண்டுக்குப் பிந்திய பாரசீகப் பாடல்களில் மற்றெவரினது பாடல்களைக் காட்டிலும் கூடிய செல்வாக்குச் செலுத்தின.

காதல், மதுவைப் புகழ்தல் என்பவற்றோடு தங்களை அறத்தின் காவலர்களாகவும், நீதிமான்களாகவும், எடுத்துக்காட்டுகளாகவும் பிறரை நம்பச்செய்து பாசாங்கு செய்பவர்களுடைய நடவடிக்கைகளை வெளிச்சம் போட்டுக்காட்டுவதும் இவரது கசல்களின் முக்கிய கருப்பொருள்களாக இருந்தன. கஃபீசு-வாசித்தல்; பாரசீக மரபுவழி இசை, காட்சிக் கலைகள், வனப்பெழுத்து ஆகியவற்றில் இவரது பாடல்கள் அடிக்கடி பயன்படுதல் என்பன ஈரானியச் சமூகத்தில் இவர் இன்றும் நிலைத்திருப்பதற்கான எடுத்துக்காட்டுகள் ஆகும். இவருடைய சமாதிக் கட்டிடம் ஈரானியக் கட்டிடக்கலையின் தலை சிறந்த எடுத்துக்காட்டு ஆகும். சுற்றுலாப் பயணிகளும் இதனைப் பார்க்கச் செல்கின்றனர்.

வாழ்க்கை
--------

பாரசீக மாக்களின் வாழ்க்கையிலும் பாரசீகப் பண்பாட்டிலும் முக்கியமான ஒருவராக விளங்கியபோதும், இவரது செல்வாக்கும், புகழும் நீண்டகாலமாக நிலைத்திருக்கின்ற போதும் இவரது வாழ்க்கை பற்றிய தகவல்கள் அரிதாகவே உள்ளன. கிடைக்கும் தகவல்களில் பலவும் பழங்கதைப் பாணியிலான துணுக்குகளாகவே உள்ளன. இவரது வாழ்க்கை பற்றிக் கூறுகின்ற சில பழைய வரலாறுகள் நம்ப முடியாதவையாக அல்லது கற்பனை சார்ந்தவையாகவே உள்ளன.

இவருடைய பிறந்த தேதி, இறந்த தேதி என்பவை குறித்தும் பல வேறுபாடான கருத்துக்கள் அறிஞர்களிடையே நிலவுகின்றன. தற்கால அறிஞர்களுட் பலர், எம். மோயின் என்பவர் முன்வைத்த 1315 என்பதைப் பிறந்த ஆண்டாக ஏற்றுக்கொள்கின்றனர். இறந்த ஆண்டாக ஜாமி என்பவர் வெளியிட்ட 1360 என்பதும் பொதுவாக ஏற்றுக்கொள்ளப்படுகின்றது.

இவருடைய கவிதைகளிலிருந்து இவர் நல்ல கல்வியைப் பெற்றவராக அல்லது தானே கற்றுக்கொள்வதற்கான வசதிகளைப் பெற்றவராக இருந்திருக்கவேண்டும் எனத் தெரிகிறது.
**இசுரோ விண்வெளி நிலையம்** (**ISS**) என்பது இந்தியா கட்டப்பட்டு இந்திய விண்வெளி ஆராய்ச்சி நிறுவனத்தால் இயக்கப்படும் ஒரு திட்டமிடப்பட்ட விண்வெளி நிலையமாகும். விண்வெளி நிலையம் 20 டன் எடையுடன் புவியிலிருந்து சுமார் 400 கிலோமீட்டர் தொலைவு வட்டணையில் இயங்கும். அங்கு விண்வெளி வீரர்கள் 15 முதல் 20 நாட்கள் தங்க முடியும். முதலில் இது 2030 இல் தொடங்க திட்டமிடப்பட்டது ககன்யான் குழு விண்வெளிப் பயணப் பணி, கோவிட் - 19 தொற்றுநோய் தொடர்பான தொழில்நுட்பச் சிக்கல்கள் காரணமாக இது 2035 க்கு ஒத்திவைக்கப்பட்டது.

2019 ஆம் ஆண்டில் இந்திய விண்வெளி ஆராய்ச்சி அமைப்பின் (இஸ்ரோ) தலைவர் கே. சிவன் , முன்மொழியப்பட்ட விண்வெளி நிலையத்தின் அம்சங்களை முதன்முறையாக முன்வைத்தார் , விண்வெளி நிலையம் 20 டன் வரை எடையுள்ளதாகக் கூறினார். மூன்று ஆண்டுகளுக்குப் பிறகு சிவனின் புத்தாண்டு உரையில் , இந்தியாவின் முதல் குழு விண்வெளிப் பயணத் திட்டம் ககன்யான் வடிவமைப்பு கட்டத்தை முடித்து சோதனைக் கட்டத்திற்குள் நுழைந்துள்ளது என்று அவர் கூறினார்.

மேலும் காண்க
------------

* விண்வெளி நிலையம்
* ககன்யான்
* இந்திய மனித விண்வெளிப் பயணத் திட்டம்

மேற்கோள்கள்
-----------

1. 1 2  Tiwari, Sakshi (17 January 2022). "India’s Space Station: As China Set To Become The Only Country With A Space Station, Will ISRO Hit Its 2030 Deadline?". Eurasian Times. . Tiwari, Sakshi (17 January 2022). "India's Space Station: As China Set To Become The Only Country With A Space Station, Will ISRO Hit Its 2030 Deadline?". Eurasian Times. Retrieved 9 November 2022.
2. ↑  "ISRO to develop reusable rockets, aims to set up space station by 2035: Report". Hindustan Times. 30 October 2022. .
**பழமொழி வழங்கும் பல்துறைச் சிந்தனைகள்** என்பது மஞ்சை வசந்தன் எழுதிய நூல் ஆகும்.

நூலாசிரியர்
-----------

மஞ்சை வசந்தன், சேத்தியாத்தோப்பைச் சேர்ந்த தமிழ் எழுத்தாளர் ஆவார். இவர் பகுத்தறிவு, தமிழ்ப் பண்பாடு, தன் மதிப்பு, நாட்டர் வழக்காற்றியல் குறித்து எழுதி வருகின்றார். இவர் அர்த்தமற்ற இந்து மதம், சம்பிரதாயங்கள் சரியா? உள்ளிட்ட நூல்களை எழுதியுள்ளார்.

பதிப்பு விவரங்கள்
-----------------

விஜயா பதிப்பகம், கோயம்புத்தூர் இந்நூலினை வெளியிட்டுள்ளனர். இந்நூலின் முதற் பதிப்பு சூன் 2010 இல் வந்தது.

நூலின் முகவுரைச் செய்திகள்
--------------------------

பாமரர் குரல் என்றும் தலைப்பில் இந்நூலுக்கு நூலாசிரியர் மஞ்சை வசந்தன் நூல் முகவுயை எழுதியுள்ளார். திருக்குறளைப் போன்று பழமொழிகளும் மக்களுக்குப் பயனுடையது என்று கூறியுள்ளார்.

உள்ளடக்கம்
----------

இத்தொகுப்பில் பழமொழிகளைத் தொகுத்து 21 தலைப்பின் கீழ் விளக்கம் அளித்துள்ளார் நூலாசிரியர். இத்தொகுப்பிலுள்ள பழமொழிகளுக்கு அருஞ்சொற்பொருள் விளக்கத்தினையும் நூலாசிரியர் அளித்துள்ளார். இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.

இந்நூலில் குடும்ப இயல், பாலியல், உறவு இயல், நட்பு இயல், உளவியல், கல்வி இயல், அறிவியல், சமூகவியல், பண்பாட்டியல், உழவியல், ஆட்சி இயல், பொருளியல், போரியல், சட்டவியல், தடயவியல், ஊடகவியல், நிருவாக இயல், மருந்தியல், கலை இயல், இலக்கியம், தத்துவ இயல் ஆகிய குறுந்தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.

மேற்கோள்கள்
-----------

1. ↑  பழமொழி வழங்கும் பல்துறைச் சிந்தனைகள், 2010, மஞ்சை வசந்தன், கோயம்புத்தூர்: விஜயா பதிப்பகம்

வெளி இணைப்புகள்
---------------

1. நூலகம் இணைப்பில் நூல் அறிமுகம்
கிருஷ்ணன் சசிகிரண்
**கிருஷ்ணன் சசிகிரண்** (பிறப்பு 7 ஜனவரி 1981) ஒரு இந்திய செஸ் கிராண்ட்மாஸ்டர் ஆவர்.

அவர் உலக செஸ் சாம்பியன்ஷிப் 2013 இல் விஸ்வநாதன் ஆனந்தின் பயிற்சி உதவியாளர்களில் (seconds) ஒருவர்.

சதுரங்க வாழ்க்கை
----------------

மெட்ராஸில் பிறந்த சசிகிரான் 1999 ஆம் ஆண்டில் முதன்முறையாக இந்திய செஸ் சாம்பியன்ஷிப்பை வென்றார். மேலும் 2002, 2003 மற்றும் 2013 இல் மீண்டும் வென்றார். 1999 இல் வியட்நாமின் வாங் டோவில் நடந்த ஆசிய ஜூனியர் செஸ் சாம்பியன்ஷிப்பையும் வென்றார். 2000 காமன்வெல்த் சாம்பியன்ஷிப்பில் கிராண்ட்மாஸ்டர் பட்டத்திற்கான நியமங்களை சசிகிரண்நிறைவு செய்தார். 2001 ஆம் ஆண்டில், அவர் மதிப்புமிக்க ஹேஸ்டிங்ஸ் சர்வதே சசதுரங்க போட்டியில் வென்றார். 2003 ஆம் ஆண்டில், அவர் 4 வது ஆசிய தனிநபர் சாம்பியன்ஷிப் மற்றும் கோப்பன்ஹேகனில் பொலிடிகன் கோப்பையை வென்றார். மலமோ மற்றும் கோபன்ஹேகனில் நடைபெற்ற 2005சிகேமன் & கோ சதுரங்க போட்டியில் ஜான் டிம்மான் உடன் இணைந்து Sasikiran முதல் இடத்தை பிடித்தார்.

2014 ஆம் ஆண்டு ட்ரோம்ஸில் நடந்த சதுரங்க ஒலிம்பியாட் போட்டியில் 7.5/10 புள்ளிகளைப் பெற்று இந்திய அணி வெண்கலப் பதக்கம் வெல்ல உதவினார். சசிகிரன் மூன்றாம் குழுவில் தனிப்பட்ட வெள்ளிப் பதக்கத்தையும் வென்றார்.

கடித செஸ்
---------

கிருஷ்ணன் சசிகிரனும் ஒரு வெற்றிகரமான கடித சதுரங்க வீரர். 2015 ஆம் ஆண்டில் அவர் சர்வதேச மாஸ்டர் என்ற பட்டத்தை பெற்றார் மற்றும் 2016 இல் அவர் மூத்த சர்வதேச மாஸ்டர் ஆனார். *மரியன் வின்செவ் நினைவு* மற்றும் *பால்சியாஸ்காஸ் அழைப்பிதழில்* அவர் இரண்டு பட்டங்களுக்குமான நெறிமுறைகளை நிறைவேற்றினார் .

தனிப்பட்ட வாழ்க்கை
------------------

சசிகரன் சென்னை நங்கநல்லூரின் மாடர்ன் மூத்த மேல்நிலைப் பள்ளியில் தனது பள்ளிக் கல்வியை முடித்தார்.

அவருக்கு ராதிகா என்பவருடன் திருமணமாகி ஒரு மகள் உள்ளார்.

வெளி இணைப்புகள்
---------------

* கிருஷ்ணன் சசிகிரான் சதுரங்க விளையாட்டு 365Chess.com இல்



1. ↑  Susan Ninan (2013-11-08). "Anand reveals his seconds but Carlsen plays coy". *தி டைம்ஸ் ஆஃப் இந்தியா*. 27 January 2016 அன்று பார்க்கப்பட்டது.
2. ↑  Crowther, Mark (1999-11-08). "TWIC 261: Asian Junior Championships". The Week in Chess. 17 January 2016 அன்று பார்க்கப்பட்டது.
3. ↑  "Sasikiran and Timman win, Landa shines". ChessBase. 2005-04-28. 22 March 2016 அன்று பார்க்கப்பட்டது.
4. ↑  Niklesh Kumar Jain (2014-08-29). "Their proudest moment in Chess Olympiad history". ChessBase. 16 January 2016 அன்று பார்க்கப்பட்டது.
5. ↑  "41st Chess Olympiad: China and Russia claim gold!". FIDE. 2014-08-15. 12 September 2015 அன்று பார்க்கப்பட்டது.
6. ↑  Sasikiran at ICCF
மம்மது வெந்நீர் உற்ரில் அமைந்த சுண்ணக்க்ல கூரை, மஞ்சட்கல் தேசியப் பூங்கா, 2016
நன்னீரில் தாழ் வெப்பநிலயில் சுண்ணக்கல் முகட்டுடன் பாசடையில் வளர்தல்(நாணயம் அளவைக் காட்ட)
**வெஞ்சுண்ணக்கல்** *(Travertine)* (/ˈtrævərˌtiːn/ *TRAV-ər-teen*) என்பது வெந்நிர் ஊற்றுகளில் படியும் புவிச் சுண்ணக்கல் வடிவமாகும். இது நாரிழை அல்லது இணைமையத் தோற்றம் கொண்டுள்ளது. இது துரு, குழைவை, வெண்மை, எனப் பலவகை நிறங்களில் நிலவுகிறது.இது வெந்நிர் ஊற்றுவாய் அருகிலோ அல்லது சுண்ணாம்புக்கல் குகையிலோ வேகமாகக் கால்சியம் கார்பனேட்டு படிவதால் உருவாகிறது. பின்னர் இது சுட்டாலக்டைட்டாகவோ சுட்டாலக்மைட்டாகவோ பிற சுண்ணக்கல் வகைகளாகவோ மாறலாம். இது இத்தாலியிலும் மேலும் சில இடங்களிலும் கட்டிடப்பொர்ட்களாகப் பயன்படுகிறது. சூழல் வெப்பநிலையில் நன்னீரில் உருவாகும் இதையொத்த, ஆனால் மேலும் மென்மையும் புரையும் உள்ள படிவுகள் மென்சுண்ணக்கல்(துஃபா) எனப்படுகின்றன.

இக்கனிமம் ஸ்டாலக் டைட் சுண்ணாம்புப் பாறைக் குகைகளின் அடித்தளத்திலிருந்து எறும்புப் புற்று போல் மேல் நோக்கி வரும் பாறைகளைப் போன்ற உருவாக்கத்தைப் பெற்றுள்ளது. இவற்றிற்கு வேண்டிய சுண்ணாம்புப் பொருள் நீரூற்று நீரிலிருந்து உருவாக்கப்பட்டதாகவே இருக்கும்.

இருப்பிடம்
----------

உரோம் நகரத்திற்கு அருகிலுள்ள டிவோலி நகரின் ஆனியோ ஆற்றுப் பகுதியில் எடை மிகுந்த பாறையாகக் காணப்படுகிறது. இவ்வகைக் கனிமம் அந்நாட்டில் மஞ்சள் கல் பூங்காவில் உள்ள வெந்நீர் ஊற்றைச் சுற்றி மிகுதியாகக் கிடைக்கிறது. இத்தாலியிலுள்ள மட்லாக், நரேஸ்ப்பாரோ பகுதியில் உள்ள ஊற்றுகளிலிருந்து இவ்வகைக் கரைசல்கள் வெளிவரும்போது அந்த ஊற்றுப் பகுதியினுள் குச்சி, பறவைக்கூடு போன்றவை விழுந்தவுடன் அவற்றைச் சுற்றி இக்கனிமச் சுண்ணாம்பு படிவு இறுகிய கடினமான பாறை போன்ற பூச்சாக உருவாகிறது. சிறிது சிறிதாக ஒன்றன் மேல் ஒன்றாக அடுக்கடுக்காக உருவாகித் தடித்த பாறைப் படிவுகளாகக் கண்ணப்படும். இந்நிலையில் இவற்றை மென்சுண்ணக்கல் என்பர்.

மேற்கோள்கள்
-----------

1. ↑  "Travertine – Definition for English-Language Learners from Merriam-Webster's Learner's Dictionary". *learnersdictionary.com*. 6 March 2019 அன்று மூலதளத்திலிருந்து பரணிடப்பட்டது எடுக்கப்பட்டது. 4 March 2019 அன்று பார்க்கப்பட்டது.
2. ↑  Jackson, Julia A. தொகுப்பாசிரியர் (1997). "travertine". *Glossary of geology.* (Fourth ). Alexandria, Virginia: American Geological Institute. பன்னாட்டுத் தரப்புத்தக எண்:0922152349. .
3. ↑  Monroe, W.H. (1970). "A glossary of Karst terminology". *U.S. Geological Survey Water-Supply Paper* **1899-K**. doi:10.3133/wsp1899K.
4. ↑   "டிராவா்ட்டைன்". *அறிவியல் களஞ்சியம்* **தொகுதி 11**. தஞ்சாவூர் தமிழ் பல்கலைக்கழகம். அணுகப்பட்டது 8 சூலை 2017.

### தகவல் வாயில்கள்

* Ford, T.D.; Pedley, H.M. (November 1996). "A review of tufa and travertine deposits of the world". *Earth-Science Reviews* **41** (3–4): 117–175. doi:10.1016/S0012-8252(96)00030-X. Bibcode: 1996ESRv...41..117F.

வெளி இணைப்புகள்
---------------

விக்கிமீடியா பொதுவகத்தில்,  
 ***Travertine***   
என்பதின் ஊடகங்கள் உள்ளன. 

* Minerals.net Aragonite
* Travertine Frequently Asked Questions
* Travertine FAQ

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States
* செக் குடியரசு

 |
**சமூகவியல்களுக்கான ஆய்வுமுறைகள்** எசு. இரத்தினம் எழுதிய நூலாகும்.

நூலாசிரியர்
-----------

எசு. இரத்தினம், சேலம் அரசு கலைக்கல்லூரியில் பணிபுரியும் பேராசிரியர் ஆவார்.

பதிப்பு விவரங்கள்
-----------------

இந்நூலினை, நியூ செஞ்சுரி புக் அவுசு வெளியிட்டுள்ளது. இந்நூலின் முதற் பதிப்பு அக்தோபர் 2009 இல் வெளி வந்தது, பக்கங்கள் 175.

நூலின் அறிமுகவுரை
-----------------

இந்நூலின் அறிமுகவுரையை நூலாசிரியரே எழுதியுள்ளார். இந்நூல் சமூகவியல் துறை சார்ந்த மாணவர்களின் ஆய்வுமுறைக் கல்விக்கான நூல் என்று குறிப்பிட்டுள்ளார்.

நூல் உள்ளடக்கம்
---------------

இந்நூலில் பதினேழு இயல்கள் உள்ளன. கல்லூரி, பல்கலைக்கழகத்தைச் சார்ந்த சமூகவியல் மாணவர்கள் எவ்வாறு தங்கள் பாடத்திட்டம் சார்ந்த ஆய்வுகளை முன்னெடுக்க வேண்டும் என்பதை ஆசிரியர் விவரித்துள்ளார்.

நூலாசிரியர் பின்வரும் இயல் வகைமையின்படி நூலை விளக்கியுள்ளார், 

1. ஆய்வு முறைமையில் இயல்புகளும், முக்கியத்துவமும்,
2. ஆய்வுகளின் வகைகள்,
3. ஆராய்ச்சிகளின் முக்கியத்துவம்,
4. ஆய்வுத் தலைப்பினைத் தேர்ந்தெடுத்தல்,
5. சமுதாய ஆய்வுகளில் கோட்பாடுகளும் உண்மைகளும்,
6. கருதுகோள் உத்தேச முடிவு- புனைகோள்,
7. ஆய்வு வடிவமைப்பு,
8. கூறு வடிவமைப்பு,
9. விவரம் திரட்டுதல்
10. அளவை நுட்பங்கள்,
11. விவரங்களை முறைப்படுத்துதலும் பகுப்பாய்வு செய்தலும்,
12. விவரங்களை பகுப்பாய்வு செய்தலும், பொருள் அறிதலும்,
13. ஆய்வறிக்கை தயாரித்து அளித்தல்,
14. துணை நூற்பட்டியல்
15. சுருக்க விளக்கங்கள்,
16. அடிக்குறிப்புகள்,
17. கணிப்பொறி ஆய்வுகளில் கணினியின் பங்கு.

ஒவ்வொரு இயலிலும் அதன் துணைத் தலைப்புகளிலும் ஆசிரியர் சான்றுகளுடன் சமூகவியல் ஆய்வுகளை முன்னெடுப்பதற்கான அடிப்படை விவரங்களை வழங்கியுள்ளார்.

மேள்கோள்கள்
-----------

1. ↑   எசு. இரத்தினம், 2009, சமூகவியல்களுக்கான ஆய்வுமுறைகள், சென்னை: நியூ செஞ்சுரி புக் அவுசு
2. ↑   மேலது, முகப்புப் பக்கம்
3. ↑  நூல் உலகம் வலைதளத்தில் நூலறிமுகம்
ஈசா காரவடே
**ஈசா காரவடே** (*Eesha Karavade*) என்பவர் இந்தியாவின் சதுரங்க விளையாட்டு வீரர் ஆவார். இவர் மாகாராட்டிர மாநிலத்தின் புனே நகரத்தைச் சேர்ந்தவர். ஈசா 1987 ஆம் ஆண்டு நவம்பர் மாதம் 21 ஆம் தேதி பிறந்தார். ஈசா அனைத்துலக மாசுடர் மற்றும் பெண்கள் கிராண்டு மாசுடர் பட்டம் பெற்றவர் ஆவார். இந்தியாவிற்காக சதுரங்க ஒலிம்பியாடில் 2010, 2012 மற்றும் 2014 ஆம் ஆண்டுகளில் விளையாடி பெருமை சேர்த்தார்.

மாகாராட்டிரா மாநில அரசின் சிவ சத்திரபதி விருது 2004 ஆம் ஆண்டில் ஈசாவிற்கு வழங்கப்பட்டது.

சென்னையில் நடைபெற்ற 38 ஆவது இந்திய பெண்கள் பிரீமியர் சதுரங்க சாம்பியன் பட்டப் போட்டியில் ஈசா முதலாவது இரண்டாம் இடத்தைப் பெற்றார்.

ஈசா 2011 ஆம் ஆண்டில் தென் ஆப்பிரிக்காவில் நடைபெற்ற காமென்வெல்த் சதுரங்க போட்டியில் தங்கப் பதக்கம் 
வென்றார்.

ஈரானில் நடைபெற்ற ஆசிய பெண்கள் தனிநபர் சதுரங்க சாம்பியன் பட்டப் போட்டியில் வெண்கலப் பதக்கம் 2011 ஆம் ஆண்டில் பெற்றார்.

40 ஆவது சதுரங்க ஒலிம்பியாடு போட்டி 2012 ஆம் ஆண்டு துருக்கியில் உள்ள இசுதான்புல் என்னும் நகரத்தில் நடைபெற்றது. இப் போட்டியில் ஈசா பெண்கள் சதுரங்க குழுவில் விளையாடி நான்காம் இடத்தை பிடித்தார். பிளிட்சு முறை நடைபெற்ற பெண்கள் சதுரங்கம் குழு போட்டியில் தங்கப் பதக்கமும் , 2014 ஆம் ஆண்டு தப்ரீசு நகரில் நடைபெற்ற ஆசிய நாடுகள் கோப்பை விரைவு சதுரங்கம் மற்றும் முறையான சதுரங்கப் போட்டியில் வெள்ளிப் பதக்கமும் இவரது அணிக்குக் கிடைத்தது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2012-11-01 அன்று மூலம் பரணிடப்பட்டது. 2019-02-06 அன்று பார்க்கப்பட்டது. Unknown parameter `|=` ignored (உதவி)
4. ↑
5. ↑
6. ↑
7. ↑
8. ↑  "காப்பகப்படுத்தப்பட்ட நகல்". 2016-11-16 அன்று மூலம் பரணிடப்பட்டது. 2021-08-14 அன்று பார்க்கப்பட்டது.
**அம்மாசத்திரம் கண்ணுசுவாமி பிள்ளை** (1876 – 1927) தமிழகத்தைச் சேர்ந்த தவில் இசைக் கலைஞராவார்.

பிறப்பும், இசைப் பயிற்சியும்
----------------------------

கண்ணுசுவாமி பிள்ளை தஞ்சாவூர் மாவட்டத்தில்  கும்பகோணம் வட்டத்தில் இருக்கும் அம்மாசத்திரம் எனும் ஊரில், சுந்தரம் எனும் நாட்டியப் பெண்மணியின் மகனாகப் பிறந்தார். தான் வசித்த வீட்டின் எதிர்வீட்டிலிருந்த நட்டுவனாரிடம் தவிலும், பாட்டும் கற்றுக்கொண்டார் கண்ணுசுவாமி.

இசை வாழ்க்கை
------------

புகழ்பெற்ற நாதசுவரக் கலைஞர்களான திருமருகல் நடேச பிள்ளை, செம்பனார்கோவில் ராமசுவாமி பிள்ளை, மன்னார்குடி சின்னப்பக்கிரிப் பிள்ளை, டி. என். ராஜரத்தினம் பிள்ளை ஆகியோருக்கு இவர் தவில் வாசித்துள்ளார்.

திருவாளப்புத்தூர் பசுபதிப் பிள்ளை, திருமுல்லைவாயில் முத்துவீர்பிள்ளை ஆகியோர் இவரிடம் தவில் கற்ற மாணவர்கள். வழிவூர் வீராசுவாமி பிள்ளை, டி. என். ராஜரத்தினம் பிள்ளை ஆகியோர் இவரிடம் நாதசுவரம் கற்ற மாணவர்கள் ஆவர்.

மறைவு
-----

19 மார்ச் 1927 அன்று திருவிழந்தூரில் காலமானார்.

உசாத்துணை
---------

* பக்கம் எண்கள்:286 - 290, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
கான் பகதூர் **பி. கலிஃபுல்லா** சாகிப் பகதூர்,புதுக்கோட்டை சமஸ்தானத்தின் திவானாக இருந்தார், சென்னை மாகாணத்தைச் சேர்ந்த ஒரு அரசியல்வாதி; முசுலிம் லீக் கட்சியைச் சேர்ந்தவர். 1937ல் ஏற்பட்ட கூர்ம வெங்கட ரெட்டி நாயுடுவின் இடைக்கால அரசில் பொதுப்பணித்துறை அமைச்சராகப் பணியாற்றினார். இவர் ஒரு இராவுத்தர். வழக்கறிஞராகப் பணியாற்றிய கலிஃபுல்லா 1930களில் சென்னை மாகாண சட்டமன்ற உறுப்பினராகப் பணியாற்றினார். 1937 தேர்தலில் திருச்சி தொகுதியில் போட்டியிட்டு சட்டமன்ற கீழவைக்குத் தேர்ந்தெடுக்கப்பட்டார். பெரியார் ஈ. வெ. ராமசாமியின் நண்பரான இவர் 1937-40ல் நடைபெற்ற இந்தி எதிர்ப்புப் போராட்டத்திற்கு ஆதரவளித்தார்.

ஆரம்ப கால வாழ்க்கை
------------------

கலிபுல்லா சாகிப் 1888ம் ஆண்டு இன்றைய புதுக்கோட்டை மாவட்டத்தின் இலுப்பூரில் ஒரு செல்வந்தர் வீட்டு சீமானாய் பிறந்தார். தந்தை பிச்சை முகமது ராவுத்தர்- தாய் அமீரம்மாள். உடன் பிறந்தோர் ஆண்கள் ஐவர்- பெண்கள் இருவர். இவருடைய சகோதரர் சர்புதீன் சாகிப் பிற்காலத்தில் திருச்சி, சேலம் மாவட்டங்களில் மாவட்ட நீதிபதியாக பணியாற்றினார்.

கல்வி
-----

திருச்சியில் ஆரம்பக் கல்வி பயின்ற கலிபுல்லா சாகிப் 1913ம் ஆண்டு முதுகலை பட்டத்தை சென்னை பல்கலைக் கழகத்தில் பெற்றார். சென்னை மாகாணத்திலேயே எம்.ஏ. பட்டம் பெற்ற முதல் இஸ்லாமியர் கலிபுல்லா சாகிப்தான். பட்டம் பெற்ற முதல் இஸ்லாமியர் என்பதால் இவர் தந்தை இவருடைய நண்பர்களுக்கு ஒரு விருந்தளித்தார். 247 பேருக்கு கொடுக்கப்பட்ட விருந்திற்கு ரூபாய் 27 செலவானதாக இவரது தந்தையாரின் குறிப்பின் மூலம் அறிய முடிகிறது. பின்னர் அதே ஆண்டு லண்டனில் பார் அட்லா படிப்பதற்காக திருச்சி செயின்ட் ஜோசப் கல்லூரி முதல்வராய் இருந்த ஆங்கிலப் பாதிரியார் ஒருவரின் கடும் முயற்சியால் நன்னம்பிக்கை முனை வழியாக லண்டனுக்கு கப்பலில் பயணம் சென்றார். லண்டண் சென்று சரியாக முப்பது நாளில் கலிபுல்லா சாகிப் அவர்களின் தந்தையார் பிச்சை ராவுத்தர் காலமானார். இதனால் கலிபுல்லா சாகிப் நாடு திரும்பினார். பின்னர் முதலாம் உலகப்போர் தொடங்கிவிட்டபடியால் அவரால் திரும்ப லண்டன் செல்ல இயலவில்லை. எனவே, சென்னையில் 1929ம் ஆண்டு தனது வழக்கறிஞர் படிப்பை முடித்தார்.

அரசியல் வாழ்க்கை
----------------

1920களில் இருந்தே நீதிக்கட்சியுடன் நெருங்கிய தொடர்பு வைத்திருந்தார் கலிபுல்லா சாகிப். தந்தை பெரியார், கி.ஆ.பெ.விஸ்வநாதம், பி.டி.ராஜன், சர்.ஏ.பி.டி.பன்னீர்செல்வம் ஆகியோர் கலிபுல்லா சாகிபின் நட்பு வட்டத்திற்குள் இருந்தனர். திருச்சியில் அவர் இருந்தபோது திருச்சி நகர்மன்றத் தலைவராக இருமுறை பணியாற்றினார். திருச்சி நகர்மன்றத் தலைவராக இருந்த முதல் இஸ்லாமியரும் அவரே. மிகத் திறம்பட பணியாற்றிய அவர் 1930-ம் ஆண்டு முஸ்லிம் லீக் சார்பில் சென்னை மாகாண சட்டமன்றத்திற்கு தேர்ந்தெடுக்கப்பட்டார். 1937ம் ஆண்டு மீண்டும் சட்டமன்றத்திற்கு தேர்ந்தெடுக்கப்பட்டார்.

இவர் 1950 பிப்ரவரி 10 அன்று இறந்தார்.

மேற்கோள்கள்
-----------

1. ↑  More, J.B.P (1997). *Political Evolution of Muslims in Tamil Nadu and Madras 1930–1947*. Orient Blackswan. பக். 140–151. ISBN 8125011927 ISBN 9788125011927. இணையக் கணினி நூலக மையம்:37770527. .
2. ↑   *Justice Party Golden Jubilee Souvenir, 1968*.
3. ↑   *The Indian geographical journal , Volumes 7-8*. 1933. பக். 46. .
4. ↑  Khursheed Kamal Aziz (1992). *Public life in Muslim India, 1850-1947:*. Vanguard. பக். 283. பன்னாட்டுத் தரப்புத்தக எண்:9789694021195. .
5. 1 2 3 4  கே.எம்.சரீப். "திவான் கலிபுல்லா சாகிப்". *keetru.com*. 2022-12-10 அன்று பார்க்கப்பட்டது.
**இராஜபக்சே ஒரு போர்க்குற்றவாளி** (டப்ளின் தீர்ப்பு) என்னும் நூல் **பூங்குழலி** என்பவரால் தமிழில் மொழியாக்கம் செய்யப்பட்ட நூல் ஆகும்.

நூல் அறிமுகம்
-------------

இந்த நூல் ஈழப் போர் குறித்து டப்ளின் தீர்ப்பாயத்தீர்ப்பின் முழுவிவரம் ஆகும். இந்த நூலுக்கு கண குறிஞ்சி நூலறிமுகம் செய்துள்ளார். இந்த நூல் 2010, பிப்ரவரி இல் வெளியான தலித்முரசில் முழுவதுமாக வெளியிடப்பட்டதாக கண குறிஞ்சி குறிப்பிட்டு, இத்தீர்ப்பினை பட்டிதொட்டி எல்லாம் எடுத்துச்செல்ல வேண்டியது நமது கடமை எனக் கூறுகின்றார்.

நூல் பதிப்பு விவரங்கள்
----------------------

இந்த நூலில் நிரந்தர மக்கள் தீர்ப்பாயம் ஓர் அறிமுகம், குற்றச்சாட்டுகள், போர் நிறுத்தமும் அமைதிப் பேச்சு வார்த்தைகளின் முறிவும், போரின் இறுதி வாரங்களில் நடைபெற்ற அட்டூழியங்கள், ஆவணங்களின் திறனாய்வு, பரிந்துரைகள், இறுதிக்குறிப்புகள், நிகழ்ச்சி நிரல், அநீதியின் வரலாற்றுக்கு முற்றுப்புள்ளி வைப்போம், பன்னாட்டுச் சட்டங்களின்படி ஈழத்தமிழர்களின் உரிமைகள் என்னும் தலைப்புகளில் விளக்கப்பட்டுள்ளது.

சான்றுகள்
---------

1. பூங்குழலி, இராஜபக்சே ஒரு போர்க்குற்றவாளி, 2010, புதுமலர்:ஈரோடை
***பைதான் கியாக்தியோ*** (*Python kyaiktiyo*) என்பது **மியான்மர் குட்டை வால் மலைப்பாம்பு** எனப் பொதுவாக அறியப்படும் மியான்மரில் காணப்படும் மலைப்பாம்பு சிற்றினம் ஆகும். இது ஒரு அகணிய உயிரி.இது 390 m (1,280 அடி) உயரத்தில் உள்ள எடகான் மியாங்கில் சேகரிக்கப்பட்ட ஒற்றை மாதிரி அடிப்படையில் அறியப்படுகிறது. இது 2012 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது.

வகைப்பாட்டியல்
--------------

*பைதான் கியாக்தியோ*வை முதன்முதலில் ஜார்ஜ் ஆர். ஜக், ஸ்டீவ் டபிள்யூ. கோட்டே மற்றும் ஜெர்மி எஃப். ஜேக்கப்சு ஆகியோர் 2002-ல் கியாக்தியோ வனவிலங்கு சரணாலயத்தில் சேகரிக்கப்பட்ட ஒரு பெண் மாதிரியின் அடிப்படையில் 2011-ல் விவரிக்கப்பட்டது. தனித்துவமான குணாதிசயங்கள் மற்றும் போதுமான இடவேறுபாடு ஆகியவை இதன் அருகிலுள்ள புவியியல் இணையான இரத்த மலைப்பாம்பிலிருந்து வேறுபட்டது என்பதைக் குறிக்கிறது.

விளக்கம்
--------

மியான்மர் குட்டை வால் மலைப்பாம்பு ஒரு நச்சற்ற, உள்பொரி முட்டையிடும் 6 அடி (1.8 m) நீளம் வரை வளரக்கூடிய பாம்பு ஆகும். 2002-ல், ஒரு பெண் மலைப்பாம்பு கண்டுபிடிக்கப்பட்டது. 2011-ல், இது ஒரு புதிய இனமாகப் பெயரிடப்பட்டது. இதன் பின்னர் ஒரு சில மாதிரிகள் மட்டுமே கண்டுபிடிக்கப்பட்டுள்ளன. இதனால் இவற்றின் அளவு மற்றும் எடை பற்றிய தகவல்கள் மிகக் குறைவாகவே உள்ளன. பொதுவான அம்சங்கள் காரணமாக, குட்டை வால் மலைப்பாம்பு குழுவின் மூன்று சிற்றினங்களுடன் இது தொகுக்கப்பட்டுள்ளன. மியான்மர் குட்டை வால் மலைப்பாம்பு அதிக எண்ணிக்கையிலான வயிற்றுப்புறச் செதில்களுடன் (180 அல்லது அதற்கு மேற்பட்டவை) வேறுபடுகிறது. பிடிபட்ட பெண் பாம்பு 152 cm (60 அங்) நீளம் உடையது. இதன் எடை 3.6 kg (7.9 lb) ஆகும். இதன் உடல் வெளிர் பழுப்பு நிறத்தில் துருப்பிடித்த நிறக் கோடுகளுடன் மேல் புள்ளிகளுடன் உள்ளது. இவை மென்மையான செதில்களுடன் முதன்மையாக நிலப்பரப்பில் வாழ்பவை. பெரும்பாலான மலைப்பாம்புகளைப் போலவே, கதிரியக்க வெப்பத்தில் வேறுபாடுகளை உணரும் முகக் குழிகளைக் கொண்டுள்ளன. ஒட்டுமொத்தமாக, இவை இயற்கையாகவே சிவப்பு-பழுப்பு நிறத்தில் இருக்கும், அடர் பழுப்பு முதல் கருப்பு வரை புள்ளிகள் உடலின் முழு நீளத்திலும் காணப்படுகிறது.

பரவல்
-----

*பைத்தான் கியாக்தியோ* மியான்மரின் மொன் மாநிலத்தில் உள்ள தொங்கியோ மலைத்தொடர் அகணிய உயிரியாகக் கருதப்படுகிறது. இருப்பினும் இது இப்பகுதியில் அரிதாகவே காணப்படுகிறது.

மேற்கோள்கள்
-----------

1. 1 2 3  Wogan, G.; Chan-Ard, T. (2012). "*Python kyaiktiyo*". *IUCN Red List of Threatened Species* **2012**: e.T199854A2614411. doi:10.2305/IUCN.UK.2012-1.RLTS.T199854A2614411.en.. பார்த்த நாள்: 19 November 2021.
2. ↑  Zug, G. R.; Gotte, S. W.; Jacobs, J. F. (2011). "Pythons in Burma: Short-tailed python (Reptilia: Squamata)". *Proceedings of the Biological Society of Washington* **124** (2): 112−136. doi:10.2988/10-34.1. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1276090
* ARKive: python-kyaiktiyo
* EoL: 27792629
* iNaturalist: 145792
* ITIS: 1094053
* IUCN: 199854
* RD: kyaiktiyo
* Species+: 3503

 |